Անդրեաս Արծկեացի Պարոտներ

Անդրեաս Արծկեացի Պարոտներ (ծննդյան և մահվան թվականները անհայտ), հայ տաղերգու։ Ենթադրվում է, որ ապրել է XVII դարում։

Հայտնի է նրա 4 տաղը։ Երգել է գարնան, վայելքի բերկրանքը («Տաղ վարդի և պլպալի...», Երևանի Մեսրոպ Մաշտոցի անվան Մատենադարան, ձեռագիր № 2339, «Տաղ սեղանոյ և ուրախութեան», ձեռագիր № 3751): Նրա երգերում արտացոլվել են նաև հայ ժողովրդի հինավուրց ցավի՝ պանդխտության վիշտն ու տառապանքը («Տաղ ղարիպի», ձեռագիր № 2339, «Տաղ ի վերայ ղարիպի...», ձեռագիր № 8274, նաև Վիեննայի Մխիթարյան մատենադարան, ձեռագիր № 412):

Հայ տաղերգուներ